Diari Oficial de la Generalitat Valenciana


Sumari del DOGV 5839, del 01-09-2008 (2008/10174)

RESOLUCIÓ de 16 de juliol de 2008, de la Direcció General de Recursos Humans de la Conselleria de Sanitat, per la qual es convoca concurs de mèrits per a la provisió de cinc llocs de treball de naturalesa funcionarial, sector administració especial, grup A, llicenciats en Farmàcia i altres titulacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5839

Data del DOGV
:   01-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10718


Data del document
:   16-07-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu
    * farmacèutic
    * administració regional
    * professió sanitària

RESOLUCIÓ de 16 de juliol de 2008, de la Direcció General de Recursos Humans de la Conselleria de Sanitat, per la qual es convoca concurs de mèrits per a la provisió de cinc llocs de treball de naturalesa funcionarial, sector administració especial, grup A, llicenciats en Farmàcia i altres titulacions.
[2008/10085]
En execució de la sentència número 327 de 2004, de 26 d'octubre, recaiguda en el procediment abreviat número 346/03, seguit en el Jutjat Contenciós Administratiu núm. 7 de València, confirmada per sentència número 995 de 2006, de 16 d'octubre, del Tribunal Superior de Justícia de la Comunitat Valenciana, Secció Segona de la Sala Contenciosa Administrativa, es convoca concurs per a la provisió ordinària i amb caràcter de destinació definitiva entre funcionaris que reunisquen els requisits exigits i obtinguen la puntuació necessària, de cinc llocs de treball de naturalesa funcionarial, sector administració especial, grup A, llicenciats en farmàcia i altres titulacions, que inclosos en el Decret 235/07, de 14 de desembre, del Consell, es troben vacants i proveïts de forma provisional.
Esta resolució es dicta d'acord amb el que disposa l'article 1 del Decret 71/89, de 15 de maig, del Consell, l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999 de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
Fent ús de les competències delegades en l'article 1.1 de la Resolució de 18 de gener de 2006, del director gerent de l'Agència Valenciana de Salut i en l'article 2.1.1 de l'Orde de 31 de maig de 2006, per la qual es deleguen competències en matèria de personal, resolc:
Primer
D'acord amb el que preveu l'article 20.1.a) del Text Refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració especial, grup A, llicenciats en farmàcia i altres titulacions, que es relacionen en l'annex I d'esta resolució. Este concurs es farà d'acord amb les bases següents:
Primera. Participants
1r Els que concursen han d'estar en possessió dels requisits exigits en la classificació dels llocs de treball que sol·liciten, i mantindre'ls durant tot el procés, fins al dia de la presa de possessió. La participació en el concurs pot tindre caràcter voluntari o forçós:
A) Poden participar amb caràcter voluntari
Els funcionaris de carrera de la Conselleria de Sanitat i de l'Agència Valenciana de Salut que tinguen la consideració de personal sanitari, segons que disposa l'article 1 del Decret 71/1989, de 15 de maig, del Consell de la Generalitat Valenciana, sobre la regulació dels òrgans de gestió del personal de la Conselleria de Sanitat i Consum i òrgans dependents, grup A, sector administració especial, que reunisquen els requisits de titulació per als llocs de treball que sol·liciten.
El personal amb destinació definitiva ha d'haver estat un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.
El personal en excedència voluntària per interés particular, ha d'haver estat un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
B) Participen amb caràcter forçós
1) Els funcionaris de carrera de la Conselleria de Sanitat i de l'Agència Valenciana de Salut, que té la consideració de personal sanitari, d'acord amb el que disposa l'article 1 del Decret 71/1989, de 15 de maig, del Consell de la Generalitat Valenciana, sobre la regulació dels òrgans de gestió del personal de la Conselleria de Sanitat i Consum i òrgans dependents, grup A, sector administració especial, en situació d'excedència forçosa.
2) Els funcionaris de carrera de la Conselleria de Sanitat i de l'Agència Valenciana de Salut del mateix grup, sector i titulacions dels llocs convocats, i que estiguen adscrits amb destinació provisional a algun dels llocs que s'oferixen en esta resolució. En el cas que este personal no obtinga cap lloc en la present convocatòria i es proveïsca en el concurs el lloc al qual es trobe adscrit, quedarà sense destinació i a disposició de la Subsecretaria de la Conselleria o del director gerent de l'AVS, segons l'adscripció del lloc, d'acord amb l'article 52.2 de la Llei de la Funció Pública Valenciana.
2n Tot el personal a què fa referència l'anterior apartat B) que no prenga part en el present concurs serà declarat en la situació d'excedència voluntària.
Segona. Presentació de sol·licituds
Els concursants presentaran la seua sol·licitud de participació en esta convocatòria d'acord amb el model que figura com a annex II a esta convocatòria.
Les sol·licituds es presentaran en el termini de 15 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana, en el registre de les següents unitats administratives:
- 03465 Alacant: C/ Girona, núm. 26
- 03482 Alcoi: Plaça d'Espanya, núm. 2
- 12001Castelló: C/ Hort dels Corders, núm. 12
- 46875 València: Av. Ferran el Catòlic, núm. 74
O per mitjà de qualsevol de les formes previstes l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A la sol·licitud de participació s'ha d'adjuntar la documentació, degudament confrontada, justificativa dels mèrits que s'al·leguen. A fi de facilitar la gestió del procediment, la documentació que s'aporta ha de presentar-se en el mateix orde en què estan relacionats els apartats del barem indicat en la base quarta.
Així mateix, dins del termini de presentació d'instàncies de participació, els sol·licitants dels llocs de treball 53814 i 53448 han d'adjuntar amb caràcter preceptiu una memòria el contingut de la qual ha d'adaptar-se al que disposen l'article 6, apartat D, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'esta convocatòria. Si no es presenta la memòria en el termini indicat, el participant queda exclòs del lloc.
Tercera. Llocs de treball a sol·licitar
A) Els participants amb caràcter voluntari poden sol·licitar, per orde de preferència, els llocs de treball relacionats en l'annex I per als quals tinguen els requisits exigits.
B) Els participants amb caràcter obligatori citats en la base primera apartat B)1 han de sol·licitar, per orde de preferència, tots els llocs de treball relacionats en l'annex I, per als quals tinguen els requisits exigits.
C) Els participants amb caràcter obligatori citats en la base primera apartat B)2 han de sol·licitar, almenys, el lloc de treball que ocupen, d'acord amb el que disposa l'article 45.3 de la Llei de la Funció Pública Valenciana.
Quarta. Barem de mèrits
1r Segons que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es fa d'acord amb el que s'establix en la present base:
A) Antiguitat i grau
1) Antiguitat: es valorarà a raó de 0,05 punts per cada mes complet de servicis en actiu en les distintes Administracions Públiques, fins a un màxim de 9 punts. També es computen els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
2) Grau. El grau personal consolidat pels aspirants es valora en la forma següent:
a) Grau consolidat inferior al del lloc sol·licitat: 1 punt.
b) Grau consolidat igual o superior al del lloc sol·licitat: 2 punts.
La puntuació màxima possible d'este apartat és, per tant, d'11 punts.
B) Formació
1) Titulació acadèmica
Per qualsevol títol acadèmic oficial de nivell igual o superior a l'exigit per a l'exercici del lloc de treball a proveir, exclòs el que siga necessari per a l'accés al lloc: 1,5 punts per títol, fins a un màxim de 3 punts. Només es puntua el títol o títols de major nivell, i s'entén que comprén les titulacions necessàriament prèvies per a l'obtenció del nivell superior.
2) Cursos de formació i perfeccionament:
Es valoren els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
a) de 100 o més hores: 2,00 punts.
b) de 75 o més hores: 1,50 punts.
c) de 50 o més hores: 1,00 punts.
d) de 25 o més hores: 0,50 punts.
e) de 15 o més hores: 0,20 punts.
En cap cas es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
En el supòsit de cursos impartits, estos es valoraran per una sola vegada, i no són susceptibles de ser valorades successives edicions d'un mateix curs.
3) Valencià:
El coneixement del valencià es valora fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb l'escala següent:
a) Coneixement oral: 0,75 punts.
b) Grau elemental: 1 punt.
c) Grau mitjà: 2 punts.
d) Grau superior: 3 punts.
La valoració del coneixement del valencià s'efectua puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, en este últim cas es valora exclusivament la possessió de major nivell del requerit, a raó d'un punt per cada nivell que excedisca de l'exigit en la classificació.
4) Idiomes comunitaris:
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de Formació.
La puntuació màxima possible d'este apartat B) és, per tant, d'11 punts.
C) Mèrits específics:
1) Cursos: es valoren els cursos de formació impartits per universitats, col·legis professionals i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons que establix l'article 16, punt 3, de la Llei de la Funció Pública Valenciana, d'acord amb l'escala següent:
a) De 50 o més hores: 1,50 punts.
b) De 25 o més hores: 0,75 punts.
c) De 15 o més hores: 0,50 punts.
En cap cas es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
La puntuació màxima possible d'este apartat és de 3 punts.
2) Experiència: l'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc al qual es concursa, es valora a raó de 0,10 punts per mes complet fins a un màxim de 3 punts.
Només per al que disposa este apartat, s'entén que el personal participant i tots els llocs de treball la naturalesa dels quals s'haja vist modificada per raó dels processos legals d'adaptació, han tingut sempre la naturalesa jurídica que tinguen en l'actualitat.
La puntuació màxima possible en este apartat C) és, per tant, de 6 punts.
D) Entrevista: per als sol·licitants dels llocs de treball 53100 i 53636.
L'entrevista té caràcter preceptiu i no fer-la comporta l'exclusió del lloc. L'entrevista versarà sobre el contingut d'una memòria elaborada d'acord amb allò que s'ha indicat en l'article 6 apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima dels quals no podrà excedir els 15 folis.
La puntuació màxima per este apartat és de 3 punts.
2n. La puntuació màxima possible de tots els apartats és de 31 punts per als llocs 53877 i53479 i de 28 punts per a la resta dels llocs.
3r. En cas d'empat s'adjudicarà el lloc al concursant que haja obtingut major puntuació en l'apartat de formació; si esta puntuació fóra també igual, es considerarà l'obtinguda per antiguitat i grau; i finalment els mèrits específics. Si persistix l'empat, s'ha d'adjudicar per sorteig.
Cinquena. Puntuació mínima
Per a obtindre l'adjudicació d'un dels llocs és necessari aconseguir un mínim de 5 punts per als llocs de treball 53403 i 53053 i de 2,80 punts per a la resta de de llocs objecte de la present convocatòria.
Sisena. Valoració de mèrits
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.
Els mèrits els valora una comissió de valoració, la composició de la qual s'indica en l'apartat segon de la present resolució.
Setena. Adjudicació de destinacions
L'adjudicació de destinacions es fa segons l'orde de la puntuació que s'ha obtingut per aplicació del barem assenyalat en la base quarta.
La comissió de valoració, immediatament abans de redactar la proposta de resolució, ha de posar de manifest a les persones interessades les puntuacions assignades en les distintes fases de valoració del concurs, així com els llocs adjudicats, per mitjà de la publicació en el tauler d'anuncis dels servicis centrals de la Conselleria de Sanitat.
En l'anunci corresponent s'ha de concedir un termini de 10 dies hàbils, a comptar del següent al de la seua exposició, perquè les persones interessades puguen al·legar i si és el cas justificar el que estimen pertinent davant de la comissió de valoració.
Així mateix, i només per a informació, s'ha d'inserir en la pàgina web de la Conselleria de Sanitat http://www.san.gva.es.
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General de Recursos Humans perquè la publique en el DOCV, esta publicació servix de notificació als interessats.
Huitena. Desistiment, renúncia
1) Desistiment. Els concursants voluntaris podran desistir de la petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
2) Renúncia. No produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, per mitjà d'un escrit dirigit a la Direcció General de Recursos Humans, entenent que renuncia a la resta de llocs adjudicats.
Per a tot açò s'entén per convocatòries concurrents les que, en la data de finalització del termini de presentació d'instàncies d'alguna d'elles, no s'haguera publicat la resolució d'una altra.
3) Podrà desistir-se de la participació en el concurs o renunciar-se al lloc adjudicat quan transcórreguen més de dotze mesos entre la convocatòria i la resolució del concurs.
Novena. Cessament i presa de possessió
En la resolució del concurs s'indicarà allò que corresponga en relació amb els cessaments i preses de possessió de llocs de treball que hagen de formalitzar-se com a conseqüència del concurs.
Segon
La comissió de valoració d'este concurs estarà composta pels membres següents:
Titulars:
Presidenta: Julia Garcia Torán
Vocals:
José Luis Trillo Mata
Un representant del sindicat CCOO: pendent de designar
Un representant del sindicat UGT: pendent de designar
Vocal secretària: Almudena Trénor Galindo
Suplents
Presidenta: Ana Ródenas Peris
Vocals: Julio Muelas Tirado
Un representant del sindicat CCOO: pendent de designar
Un representant del sindicat UGT: pendent de designar
Vocal secretari: José Luis García Herrera
El funcionament de la comissió de valoració s'ha d'ajustar al que preveu el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
Tercer
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del jutjat contenciós administratiu de la ciutat de València, en el termini de dos mesos a comptar del següent al de la publicació de la present resolució.
València, 16 de juliol de 2008.- El director general de Recursos Humans: José Cano Pascual.
ANNEX I
Lloc 53633, farmacèutic avaluador prestació farmacèutica
- Organisme: Agència Valenciana de Salut
- Centre de destinació: Direcció General de Farmàcia i Productes Sanitaris
- Classificació: F E / A 24 B E040
- Forma de provisió: concurs
- Requisits: llicenciat en Farmàcia
- Funcions: avaluar, fer el seguiment i control de la prestació farmacèutica gestionada per la Direcció General.
Lloc 53607, tècnic recursos sanitaris farmacèutics II
- Organisme: Agència Valenciana de Salut
- Centre de destinació: Direcció General de Farmàcia i Productes Sanitaris
- Classificació: F E / A 22 B E040
- Forma de provisió: concurs
- Requisits: llicenciat en Farmàcia
- Funcions:
· Tramitar i elaborar informes tècnics dels expedients relatius a les oficines de farmàcia i la resta de centres, servicis i establiments farmacèutics, així com en els recursos interposats en esta matèria.
· Gestionar el Registre Oficial de Centres, Servicis i Establiments Farmacèutics de la Comunitat Valenciana.
· Proposar els criteris per a l'autorització, catalogació i acreditació dels recursos sanitariofarmacèutics.
· Proposar les estratègies de qualitat i fer el seguiment dels recursos i activitat sanitariofarmacèutics.
Lloc 53421, tècnic recursos sanitaris farmacèutics
- Organisme: Agència Valenciana de Salut
- Centre de destinació: Direcció General de Farmàcia i Productes Sanitaris
- Classificació: F E / A 20 B E038
- Forma de provisió: concurs
- Requisits: llicenciat en Farmàcia
- Funcions:
· Tramitar i elaborar informes tècnics dels expedients relatius a les oficines de farmàcia i la resta de centres, servicis i establiments farmacèutics, així com en els recursos interposats en esta matèria.
· Proposar els criteris per a l'autorització, catalogació i acreditació dels recursos sanitariofarmacèutics.
· Proposar les estratègies de qualitat i fer el seguiment dels recursos i activitats sanitariofarmacèutics.
Lloc 53784, tècnic atenció al pacient
- Organisme: Agència Valenciana de Salut
- Centre de destinació: Direcció General de Qualitat i Atenció al Pacient.
- Classificació: F E / A 20 B E038
- Forma de provisió: concurs
- Requisits: llicenciat en Farmàcia
- Funcions:
· Planificació d'enquestes de satisfacció i qualitat rebuda.
· Anàlisi i avaluació de resultats
· Tractament de dades.
· Desenvolupament de sistemes d'informació.
Lloc 53136, tècnic inspecció i control de productes sanitaris
- Organisme: Conselleria de Sanitat
- Centre de destinació: Direcció Territorial de Sanitat. Alacant.
- Classificació: F E / A 24 B E040
- Forma de provisió: concurs
- Requisits:
· Llicenciat en farmàcia
· Llicenciat en medicina i cirurgia
- Funcions:
· Autorització de productes sanitaris, centres de vendes, adaptació i distribució.
· Productes sanitaris a mesura.
· Control de la publicitat d'acord amb la normativa vigent.
· Tramitació de taxes.